CELEX: 62013CN0272
Language: da
Date: 2013-05-21 00:00:00
Title: Sag C-272/13: Anmodning om præjudiciel afgørelse indgivet af Commissione Tributaria Regionale per la Toscana (Italien) den 21. maj 2013 — Equoland Soc. coop. arl. mod Agenzia delle Dogane

20.7.2013   
            
            
               DA
            
            
               Den Europæiske Unions Tidende
            
            
               C 207/32
            
         Anmodning om præjudiciel afgørelse indgivet af Commissione Tributaria Regionale per la Toscana (Italien) den 21. maj 2013 — Equoland Soc. coop. arl. mod Agenzia delle Dogane
   (Sag C-272/13)
   2013/C 207/53
   Processprog: italiensk
   
      Den forelæggende ret
   
   Commissione Tributaria Regionale per la Toscana
   
      Parter i hovedsagen
   
   
      Sagsøger: Equoland Soc. coop. arl.
   
      Sagsøgt: Agenzia delle Dogane — Ufficio delle Dogane di Livorno
   
      Præjudicielle spørgsmål
   
   
               1)
            
            
               Er anbringelsen af indførte goder i henhold til en anden opbevaringsmetode end et toldoplag, dvs. et afgiftsoplag, i overensstemmelse med artikel 16 i Rådets sjette direktiv 77/388/EØF (1) af 17.5.1977 og artikel 154 og 157 i direktiv 2006/112/EF (2) tilstrækkelig til, at der kan indrømmes fritagelse for momsbetaling ved indførsel, også selv om denne såkaldte »anbringelse« kun sker rent formelt på papir og ikke fysisk?
            
         
               2)
            
            
               Er sjette direktiv 77/388/EØF og direktiv 2006/112/EF til hinder for en praksis, hvorved en medlemsstat opkræver moms ved indførsel, på trods af, at denne afgift — fejlagtigt eller ukorrekt — er betalt i henhold til reverse charge-metoden ved udstedelse af en selvfaktura og samtidig registrering i overensstemmelse hermed i registret over salg og køb?
            
         
               3)
            
            
               Indebærer medlemsstatens krav om betaling af moms, der allerede er betalt i henhold til reverse charge-metoden ved udstedelse af en selvfaktura og en samtidig registrering i registret over køb og salg, en krænkelse af princippet om afgiftsneutralitet?
            
         
      (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1).
   
      (2)  Rådets direktiv 2006/112/EF af 28.11.2006 om det fælles merværdiafgiftssystem (EUT L 347, s. 1).